# Magnus Carlsen

Magnus Carlsen [Sven Magnus Øen Carlsen] (Tønsberg, Vestfold, 30 de novembre de 1990) és un jugador d'escacs noruec, que des de novembre de 2013 és l'actual Campió del món. Té el títol de Gran Mestre des de 2004, i ha estat el número 1 mundial segons la classificació d'Elo de la FIDE entre gener de 2010 i l'actualitat.

## Citacions

* Crec que el punt àlgid arriba quan es té la combinació correcta d'experiència, força mental i energia. No crec que jo estigui encara al meu punt àlgid. Crec que encara puc estar fort durant els propers 10 anys. Però tot depèn de la meva maduració.
    (en anglès) I think your peak comes when you have the right combination between experience, brainpower, and energy. I don't think I'm quite there yet. I think I can still be strong for the next 10 years. But it all depends on my maturation.
       Esquire.com, 25 de febrer de 2014.
* He estat llegint molt sobre la partida entre Fischer i Karpov que mai va celebrar-se. Trobo que tinc una mica d'aquests dos jugadors. Un altre que em puc comparar és en realitat un nord-americà, Reuben Fine, que era molt fort però va abandonar els escacs molt aviat.
    (en anglès) I have been reading about the match between Fischer and Karpov that didn’t happen. I find a bit of myself in both those players. Another I could compare myself to is actually an American: Reuben Fine, who was very strong but quit chess early on.
       The Hindu, 17 d'octubre de 2014.

## Citacions sobre Magnus Carlsen

* La majoria d'idees se li acuden de forma absolutament natural. També és molt flexible, coneix totes les estructures i pot jugar gairebé qualsevol posició. ... Magnus és capaç literalment de fer gairebé qualsevol cosa.
    (en anglès) The majority of ideas occur to him absolutely naturally. He's also very flexible, he knows all the structures and he can play almost any position. ... Magnus can literally do almost everything.
       2012. — Viswanathan Anand
* [Carlsen] és conegut per haver dit que no li interessa la preparació d'obertures; el seu principal punt fort és el mig joc, en el qual tracta de superar la majoria dels seus rivals mitjançant el joc posicional. ... El seu repertori està encaminat a evitar una crisi massa aviat en la partida. Invariablement tracta de passar a un mig joc que permeti ésser tractat des d'un punt de vista estratègic.
       2012. — Jan Timman
* Carlsen és una combinació de Karpov i Fischer. Pren les seves posicions i no deixa anar aquella mossegada de bulldog. És esgotador pels oponents.
    (en anglès) Carlsen is a combination of Karpov [and] Fischer. He gets his positions [and] then never lets go of that bulldog bite. Exhausting for opponents.
       2013. — Garri Kasparov
* ... amb la combinació del seu nivell i la seva no menys important reputació, força els seus oponents a cometre errors. Juga amb constància, tranquil, metòdicament i, potser el més important, sense por: calculant de forma superba, amb escassos errors rotunds i una bona proporció de moviments excel·lents. Això el converteix en un monstre i fa que molts oponents s'ensorrin.
    (en anglès) ... through the combined force of his skill and no less important his reputation, he drives his opponents into errors. ... He plays on for ever, calmly, methodically and, perhaps most importantly of all, without fear: calculating superbly, with very few outright mistakes and a good proportion of the "very best" moves. This makes him a monster and makes many opponents wilt.
       2013. — Jon Speelman

## Referències

* ↑ Davis, Noah «Magnus Carlsen, the best chess player ever, on confidence» (en anglès). Esquire, (25-02-2014) [Consulta: 25 novembre 2014].
* ↑ George, P. J. «I know Anand better this time: Magnus Carlsen». The Hindu, (17-10-2014) [Consulta: 25 novembre 2014].
* ↑ «Anand's WhyChess interview». Chess in Translation, 10-05-2012. Arxivat de l'original el 1417183391. [Consulta: 2 gener 2013].
* ↑ Timman, Jan «Is modern-day chess really all about preparation?». New In Chess, 5, 2012, pàg. 98–101.
* ↑ Kasparov, Garri. «Kasparov63: Carlsen is a combination of ...». Twitter, 19-11-2013. [Consulta: 19 novembre 2013].
* ↑ Speelman, Jon «Carlsen's Endgame Magic». New In Chess, 1, 2013, pàg. 33–41.

## Enllaços externs

* Magnus Carlsen